proxectonos/corpus_dominio_legal_administrativo_tmp huggingface dataset:
DH. W36.77154. SOLICITUDE DE BELÉN TOUCEDA MAGARIÑOS DE AUTORIZACIÓN OBRAS NO LUGAR DE FARAMONTAS, SAN CLEMENTE DE CÉSAR (CALDAS DE REIS)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 25/05/2021)

As obras solicitadas consisten nunha vivenda unifamiliar en planta baixa e alta, de 154,32 m2 construídos e estrutura de formigón armado, na parcela 36005A033009630000TL, en Faramontáns, San Clemente de César, Caldas de Reis (Pontevedra), en zona de policía dun rego innominado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Caldas de Reis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 13 de maio de 2021.—O Xefe do Servizo Territorial (P. S. Resoluc. dirección de Augas de Galicia do 20/02/2017), Alberto Bosquet Herreros.
APROBACIÓN INICIAL DA MODIFICACIÓN DO REGULAMENTO DE PARTICIPACIÓN CIDADÁ NAS PARROQUIAS DO CONCELLO
ADMINISTRACIÓN LOCAL — Municipal — Lalín (Ordenanzas e Regulamentos, 14/05/2021)

O Pleno da Corporación do Concello de Lalín, na sesión ordinaria celebrada o día 30 de abril de 2020, acordou aprobar inicialmente a modificación do Regulamento de participación cidadá nas parroquias do Concello de Lalín De conformidade co establecido no artigo 49 da Lei 7/1985, de 2 de abril, Reguladora das Bases do Réxime Local, o citado expediente quedará exposto ao público na Secretaría Xeral do Concello durante o prazo de trinta días contados dende o día seguinte ao da publicación do presente anuncio no BOP, aos efectos da presentación de reclamacións ou suxerencias por parte dos interesados. De non presentarse ningunha reclamación durante o período sinalado, a modificación do regulamento considerarase definitivamente aprobado. Lalín, 7 de maio de 2021 O Alcalde José Crespo Iglesias
APROBACIÓN INICIAL CRÉDITO EXTRAORDINARIO 1/2021
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 03/11/2021)

O Pleno do Concello Cerdedo-Cotobade en sesión extraordinaria urxente de data de 27 de outubro de 2021, adoptou o acordo de aprobar inicialmente o expediente de modificación de créditos número 125/2021 na modalidade de crédito extraordinario 1/2021 financiado con baixas ou anulacións doutras aplicacións, expediente que se expón ao público para o seu examen polos interesados e presentación de reclamacións durante o prazo de 15 días hábiles contados a partires do día seguinte ó da inserción do presente anuncio no Boletín Oficial da Provincia. Vencido o prazo sinalado sen que se presenten reclamacións, a devandita modificación entenderase definitivamente aprobada, de conformidade co disposto nos artigos 169.1 e 177.2 do Texto Refundido da Lei Reguladora das Facendas Locais. Cerdedo-Cotobade O Alcalde Asdo. Jorge Cubela López ( Asinado dixitalmente na data reflectida ao marxe )
APROBACIÓN INICIAL MODIFICACIÓN ORDENANZA FISCAL REGULADORA DA TAXA POLO OUTORGAMENTO DE LICENZAS E OUTROS SERVIZOS URBANÍSTICOS
ADMINISTRACIÓN LOCAL — Municipal — Salvaterra de Miño (Ordenanzas e Regulamentos, 06/08/2021)

O Pleno do Concello de Salvaterra de Miño, en sesión ordinaria, celebrada o día 26 e xullo, acordou a aprobación inicial da modificación da Ordenanza Fiscal Reguladora da Taxa polo Outorgamento de Licenzas e Outros Servizos Urbanísticos. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, mediante o presente anuncio, o acordo de aprobación inicial sométese a exposición pública por prazo de trinta días hábiles, a contar dende o seguinte a publicación do anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Se transcorrido dito prazo non se tiveran presentado reclamacións, considerarase aprobado definitivamente o devandito Acordo. A Alcaldesa Asdo: Marta Valcárcel Gómez DOCUMENTO ASINADO DIXITALMENTE Á MARXE.
APROBACIÓN, EXPOSICIÓN AO PÚBLICO E COBRANZA DO PADRÓN TAXA MERCADO MES DE XULLO 2021
ADMINISTRACIÓN LOCAL — Municipal — Cangas (Recadación, 12/07/2021)

A ALCALDÍA-PRESIDENCIA, mediante Resolución de data 2 de xullo de 2021, RESOLVEU PRIMEIRO: Aprobar o Padrón da Taxa por utilización das instalacións existentes no Mercado Municipal de Cangas correspondente a mes de XULLO de 2021, autorizados ó amparo do Regulamento do Mercado Municipal e de acordo coa Ordenanza Fiscal nº 14. SEGUNDO: Establécese o período voluntario de cobranza entre os días 5 de xullo e 3 de setembro de 2021. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. TERCEIRO: Os recibos non domiciliados remitiranse aos suxeitos pasivos. Advírtese que a non recepción do recibo non exonera da obriga de pagamento. En caso de non recepción, destrución ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. CUARTO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. QUINTO: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE
APROBACIÓN INICIAL EXPEDIENTE DE MODIFICACIÓN DE CRÉDITOS Nº 3/2021
ADMINISTRACIÓN LOCAL — Municipal — Dozón (Presupostos e cadros de persoal, 05/05/2021)

Aprobado inicialmente polo Pleno da Corporación en sesión ordinaria celebrada o 26 de abril de 2021, o expediente de modificación de créditos nº 3/2021, primeiro baixo a modalidade de transferencia de crédito entre distintas áreas de gasto por importe de 79.512,58 €, en cumprimento do que se dispón no artigo 169.1 por remisión do 179.4 do Real decreto 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días contados dende o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. De conformidade co acordo adoptado, a modificación de crédito considerarase definitivamente aprobada, se durante o citado prazo non se presentan reclamacións. En Dozón, na data da sinatura electrónica á marxe O Alcalde-Presidente Adolfo Campos Vázquez
LISTA PROVISIONAL DE PERSOAS ADMITIDAS E EXCLUÍDAS DO PROCESO SELECTIVO TÉCNICO/A MEDIO/A EN ORGANIZACIÓN, RESERVADA A PERSOAS CON DISCAPACIDADE CORRESPONDENTE Á CONVOCATORIA PLAN DE ESTABILIZACIÓN DE EMPREGO TEMPORAL CE2021F
ADMINISTRACIÓN LOCAL — Provincial — Deputación Provincial (Persoal, oposicións, 26/07/2021)

Expediente: 2021016125 Asunto: Lista provisional de persoas admitidas e excluidas do proceso selectivo Técnico/a medio/a en organización, reservada a persoas con discapacidade correspondente á convocatoria Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos (CE2021F) Trámite: Aprobación da lista provisional O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.63, 6 de abril de 2021, correspondente á convocatoria Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos (CE2021F), RESOLVO aprobar a lista provisional de persoas aspirantes admitidas e excluídas no proceso de selección dunha praza de Técnico/a medio/a en organización, encadrada na escala de Administración especial, subescala técnica, clase técnico/a medio/a, reservada a persoas con discapacidade, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial. Asinado dixitalemente á marxe Non hai persoas aspirantes excluídas
APROBACIÓN DEFINITIVA DO EXPEDIENTE DE MODIFICACIÓN DE CRÉDITO 6-2021
ADMINISTRACIÓN LOCAL — Municipal — Pontevedra (Presupostos e cadros de persoal, 28/06/2021)

O Pleno da Corporación na sesión ordinaria celebrada o día 24.05.2021, aprobou inicialmente o expediente de modificación de crédito nº 6/2021 (1 CEXT-SUP/2021), mediante crédito extraordinario e suplemento de crédito, por un importe total de 14.689.440,96.- €, dentro do orzamento do Concello. Ao non presentarse reclamación ningunha durante o período de exposición ao público (BOP nº 98 de 26.05.2021), e de conformidade co establecido polos arts 169.4 do Texto Refundido da Lei de Facendas Locais (RD Lex.2/2004), así como nos artigos 20, 38.2 (créditos extraordinarios e suplementos de crédito) e 42.1 (modificacións de crédito) do Real Decreto 500/1990, do 20 de abril, faise público que queda elevado a definitivo o devandito acordo de aprobación inicial. Así mesmo, faise público que o importe total do Orzamento do Concello consolidado é de 111.473.824,85 € no estado de gastos e 111.483.239,85 € no estado de ingresos, sendo o novo importe por capítulos o seguinte: De conformidade co previsto no art.8 Lei 19/2013 de transparencia, acceso á información pública e bo goberno (en relación co 5.4 da mesma norma) procederase á publicación na sede electrónica do Concello esta modificación. Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os oportunos efectos. Pontevedra, ao día da data. O Secretario
APROBACIÓN DO PADRÓN CONSERVATORIO DE MUSICA 2º TRIMESTRE 2021 (3º FRACCIÓN)
ADMINISTRACIÓN LOCAL — Municipal — Marín (Recadación, 15/04/2021)

Por Resolución do Concelleiro delegado de Facenda do día 31 de marzo de 2021 foi aprobado o padrón fiscal correspondente ao concepto tributario de prezo público conservatorio de Música 2º trimestre do exercicio 2021, (3ª fracción). Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 de abril e o 7 de xuño de 2021, procederase ao cobro en período voluntario das liquidacións incluidas no padrón fiscal correspondente ao concepto tributario de prezo público conservatorio de Música do 2º trimestre do exercicio 2021, (3ª fracción). Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de maio de 2021, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados o cargo nas contas bancarias efectuarase a partires do día 1 de febreiro. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación.
DH. W36.78022, CANDELA FERNÁNDEZ GÓMEZ, SOLICITUDE DE AUTORIZACIÓN DE OBRAS EN SAN CIBRÁN, CONCELLO DE GONDOMAR
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 30/06/2021)

As obras solicitadas consisten na construción de vivenda unifamiliar de planta baixa de 122,48 m² de superficie total construída, con cimentación e estrutura de formigón armado, cuberta inclinada, peche de lindes de parcela con zócolo de fábrica e malla metálica, e máis actuacións urbanización da parcela de referencia catastral 6889915NG1568N0001QD, en zona de policía e a unha distancia de 35 m do leito dun regato innominado, no lugar de San Cibrán s/n, parroquia de Donas, concello de Gondomar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 15 de xuño de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN DEFINITIVA DA MODIFICACIÓN DA ORDENANZA FISCAL REGULADORA DA TAXA POLA PRESTACIÓN DO SERVIZO DE RECOLLIDA E TRATAMENTO DE LIXO
ADMINISTRACIÓN LOCAL — Municipal — Silleda (Ordenanzas e Regulamentos, 26/02/2021)

Transcurrido o prazo de trinta días hábiles dende a publicación no B. O. da Provincia n.º 239 de data 11 de decembro de 2020 do anuncio relativo a aprobación inicial de modificación da ordenanza fiscal reguladora da taxa pola prestación dop servizo de recollida e tratamento de lixo, sen que contra o mesmo se viñeran a producir ningunha reclamación ou suxestión, elévase tal aprobación inicial a definitiva, procedéndose, de conformidade co determinado no artigo 70.2 da Lei 7/1985, de 2 de abril, a súa publicación íntegra, que é do tenor literal seguinte: Engádese a seguinte Disposición transitoria 2ª: A taxa polo servizo de recollida e tratamento de lixo non será exixible dende un de xaneiro até a finalización do exercicio económico 2021, exclusivamente e de maneira excepcional como consecuencia da crise do Covid-19 para os seguintes epígrafes: 2. Hoteis, Pensións, salas de festas e discotecas.3. Cafeterías, Restaurantes, bares, tabernas e similares. Silleda, a 18 de febreiro de 2021 O Alcalde-Presidente, Asdo. Manuel Cuiña Fernández
EXPOSICIÓN PÚBLICA DESIGNACIÓN DO AUDITORIO MUNICIPAL COMO “AUDITORIO MUNICIPAL XOSÉ MANUEL PAZOS VARELA”
ADMINISTRACIÓN LOCAL — Municipal — Cangas (Outros documentos, notificacións e informacións públicas, 28/10/2021)

De conformidade co disposto no artigo 16 do Regulamento Municipal de honores e distincions do Concello de Cangas sométese a információn pública por prazo de 30 días o expediente 2468/2021 de designación do Auditorio Municipal como “Auditorio Municipal Jessica Liliana Cabrisas Dondea” ós efectos de que os interesados, durante ese prazo, podan realizar por escrito observacións e alegacións ó devandito expediente. Documento asinado electrónicamente
CONVOCATORIA E BASES ESPECÍFICAS DAS SUBVENCIÓNS PARA ACTIVIDADES DEPORTIVAS 2020
ADMINISTRACIÓN LOCAL — Municipal — Rodeiro (Subvencións e axudas, 18/01/2021)

Por resolución da alcaldía do 23.12.2020 aprobouse realizar a convocatoria para o ano 2020 das axudas reguladas pola Ordenanza xeral reguladora da concesión de subvencións municipais a asociacións e entidades sen ánimo de lucro que desenvolvan accións no Concello de Rodeiro (BOP núm.155, do 12.08.2005). O Concello de Rodeiro aproba as bases específicas reguladoras de concesión de axudas e subvencións destinadas a promover e fomentar actividades deportivas, segundo os principios de obxectividade, concorrencia, publicidade e transparencia.1 Obxecto.- O Concello de Rodeiro concederá axudas económicas pola promoción, difusión e realización de actividades deportivas durante o ano 2020, que se financiarán con cargo a partida orzamentaria 340/480, co límite de 18.000,00 €. Entenderase como actividade deportiva as realizadas ou promovidas por agrupacións, asociacións ou clubs de carácter deportivo, legalmente constituídos.2 Beneficiarios.- Poderán solicitar estas axudas as persoas físicas ou xurídicas sen ánimo de lucro que desenvolveran as actividades obxecto da subvención no Concello de Rodeiro entre os días 1 de xaneiro e 31 de decembro de 2020.3 Solicitude e documentación.- O prazo de solicitude será de corenta días naturais contados dende o día seguinte da publicación da convocatoria no Boletín Oficial da Provincia (BOP). As solicitudes presentaranse obrigatoriamente de xeito electrónico a través da sede electrónica do Concello (https://rodeiro.sedelectronica. gal) utilizando o trámite “instancia xeral”, á que achegarán os formularios oficiais que figuran na web municipal e toda a documentación que esixe a ordenanza xeral de subvencións do Concello. Se algunha asociación presenta a solicitude presencialmente, o Concello requirirá que sexa emendada a través da súa presentación electrónica e, nese suposto, considerarase como data de presentación da solicitude aquela na que se realice a emenda.4 Valoración das solicitudes.- Para a adxudicación das axudas teranse en conta os seguintes criterios: Transcorridos tres meses dende o remate do prazo de presentación de solicitudes sen que os interesados obteñan resposta expresa a súa solicitude, entenderase desestimada a petición.5 Disposición adicional.- No non previsto nas presentes bases estarase ao disposto na ordenanza xeral reguladora da concesión de subvencións municipais a asociacións e entidades se ánimo de lucro que desenvolvan accións no Concello de Rodeiro, publicada no BOP núm.155, correspondente ao día 12 de agosto de 2005 e, de xeito supletorio, na Lei 9/2007, do 13 de xuño, de subvencións de Galicia. En Rodeiro, a 23 de decembro de 2020 O Alcalde.
CONVOCATORIA ASEMBLEA XERAL ORDINARIA DA COMUNIDADE DE AUGAS DE SAN XOAN DE TABEGÓN-EIRAS
SECCIÓN NON OFICIAL —  — Comunidad de Usuarios de Augas de Tabagón–Eiras (Outros documentos, notificacións e informacións públicas, 18/10/2021)

Estimado Sr./a. Usuario/a da Comunidade de Usuarios de Augas de S. Juan de Tabagón–Eiras: Pola presente convócaselle a Asamblea Xeral Ordinaria que terá lugar o próximo domingo día 24 de outubro de 2021, as 10:00 horas da mañá en primeira convocatoria e ás 11:00 horas en segunda convocatoria, na praza 1ª de Maio (Tabagón), para tratar o seguinte Orde do Día: Durante a asamblea terán que cumprirse as medidas de hixiene e distancias de seguridade interpersoal, así como o uso obrigatorio en todo momento da mascarilla, en prevención da propagación do COVID-19. O Secretario VºBº O presidente
APROBACIÓN INICIAL DA MODIFICACIÓN DE CRÉDITO 13-21 SC 01-21
ADMINISTRACIÓN LOCAL — Municipal — Redondela (Presupostos e cadros de persoal, 02/06/2021)

O Concello Pleno, en sesión ordinaria celebrada o día 27/05/2021 aprobou inicialmente a modificación orzamentaria 13/21 suplemento de crédito 01/21 por importe de 716.990,07 € para incorporar o superávit orzamentario referendado neste caso polo remanente de tesourería para gastos xerais destinado á realización de investimentos en vías públicas, instalacións deportivas, parques públicos e saneamentos O referido expediente permanecerá exposto ao público na Secretaría do Concello durante o prazo de quince días hábiles a partir do día seguinte ao da súa publicación, a efectos de reclamacións ante o Pleno, a tenor do disposto no artigo 177, en relación cos artigos 169 e seguintes do Real Decreto Lexislativo 2/2004 polo que se aproba o Texto Refundido da Lei de Facendas Locais. No caso de que finalizado o prazo de exposición ao público, non se presentaran reclamacións, o expediente considerarase definitivamente aprobado, sen necesidade de novo acordo plenario. O que se fai público aos efectos previstos na citada lexislación. Digna Rosa Rivas Gómez, Alcaldesa do Concello de Redondela
APROBACIÓN DE PADRONES FISCAIS ANO 2021
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 31/05/2021)

Por Resolución da Alcaldía de data 14 de Abril de 2021 apróbanse os Padróns correspondentes as seguintes Taxas municipais: PADRÓN CORRESPONDENTE ÁS TAXAS POLO SERVIZO DE MATADOIROS, LONXAS E MERCADOS. PADRÓN CORRESPONDENTE ÁS TAXAS POLO SERVIZO DE AUTOTAXIS E DEMÁIS VEHÍCULOS DE ALUGUER. PADRÓN CORRESPONDENTE ÁS TAXAS POR ENTRADA DE VEHÍCULOS A TRAVÉS DAS VEIRAVÍAS E RESERVAS DE VÍA PÚBLICA PARA APARCAMENTO EXCLUSIVO, PARADA DE VEHÍCULOS, CARGA E DESCARGA DE MERCADORÍAS DE CALQUERA CLASE. PADRÓN CORRESPONDENTE ÁS TAXAS POR OCUPACIÓN DE TERREOS DE USO PÚBLICO POR TENDIDOS, RUBERÍAS E GALERÍAS PARA AS CONDUCCIÓNS DE ENERXÍA ELÉCTRICA, AUGA, GAS … QUE SE ESTABLEZAN SOBRE VÍAS PÚBLICAS OU OUTROS TERREOS DE DOMINIO PÚBLICO MUNICIPAL OU VOEN SOBRE OS MESMOS. PADRÓN CORRESPONDENTE ÁS TAXAS POR INSTALACIÓN DE POSTOS, BARRACAS, CASETAS DE VENDA, ESPECTÁCULOS, ATRACCIÓNS OU RECREO, SITUADOS EN TERREO DE USO PÚBLICO MUNICIPAL, ASÍ COMO INDUSTRIAS NA RÚA E AMBULANTES E RODAXE CINEMATOGRÁFICA. A efectos de notificación colectiva nos termos do artigo 102.3 da Lei 58/2003, de 17 de decembro, Xeral Tributaria, así como de cumprimento do trámite de información pública, por medio do presente anuncio expóñense ao público os referidos padróns por prazo de un mes. Contra a referida resolución poderá formularse, con carácter previo ao recurso contencioso, recurso de reposición no prazo de un mes a contar dende a finalización do parzo de exposición pública dos Padróns. Firmado e datado dixitalmente ao marxen polo Alcalde.
DECRETO DELEGACIÓN DE ATRIBUCIÓNS EN CONCELLEIROS
ADMINISTRACIÓN LOCAL — Municipal — Cangas (Outros documentos, notificacións e informacións públicas, 26/02/2021)

Por Resolución de Alcaldía de delegación de atribucións xenéricas, Decreto 2021-0333, de data do 17-02-2021, publícase para o seu xeral coñecemento e en cumprimento do artigo 9.3 da Lei 40/2015, de 1 de outubro de Réxime Xurídico do Sector Público Tendo atribuída esta Alcaldía por lei a facultade de delegar determinadas atribucións nos/nas concelleiros/concelleiras da corporación, segundo o disposto no art.23.4 da Lei 7/1985, Reguladora das bases do Réxime local e no art.61.3 da Lei 5/1997, de administración local de Galicia. Tendo en conta a necesidade de manter as delegacións efectuadas polo anterior Alcalde. Visto o réxime xurídico desas delegacións establecido nos arts.43 a 45 e 114 a 118 do Rd 2568/1986, polo que se aproba o Regulamento de Organización, Funcionamento e Réxime xurídico das entidades locais, en uso das atribucións que me confire a normativa legal vixente, Primeiro.- Realizar a favor dos seguintes concelleiros, as delegacións xenéricas seguintes: Estas delegacións abrangarán tanto as facultades de dirixir os servizos correspondentes, como a de xestionalos en xeral, sen facultade de resolver mediante actos administrativos que afecten a terceiros. Segundo.- A Alcaldía en calquera momento poderá asumir as atribucións delegadas nesta resolución, sen prexuízo da súa avogación, segundo o disposto na Lei 39/2015, de 1 de outubro, de Procedemento Administrativo Común das Administracións Públicas. Terceiro.- Da presente resolución darase conta ao Pleno na primeira sesión que realice, notificándose ademáis personalmente aos/ás designados/designadas e será publicada no Boletín Oficial da Provincia, sen prexuízo da súa efectividade desde o día seguinte ao da presente resolución. Cuarto.- No non previsto nesta resolución rexerá o disposto na Lei 7/1985, Lei 5/1997 e Rd 2568/1986, no marco das regras que para as delegacións se establece nestas normas. A Alcaldesa-Presidenta, en Cangas, na data que se sinala á marxe. DOCUMENTO ASINADO ELECTRONICAMENTE
APERTURA DE NOVO PRAZO DE PRESENTACIÓN DE INSTANCIAS PARA CUBRIR 9 PRAZAS DE SOCORRISTAS QUE QUEDARON VACANTES NA ANTERIOR CONVOCATORIA
ADMINISTRACIÓN LOCAL — Municipal — Grove, O (Persoal, oposicións, 24/06/2021)

A Alcaldía ditou a resolución 2021-0601 de data 16 de xuño de 2021 pola que se acorda abrir un novo prazo de presentación de instancias para cubrir 9 prazas de socorristas que quedaron vacantes na anterior convocatoria segundo o acordo de Xunta de Goberno local de 10.05.2021, polo que se aprobou a convocatoria do proceso selectivo para cubrir 25 prazas de socorrista e as bases de selección para a temporada de verán 2021. O prazo para a presentación de solicitudes será de 5 días hábiles a partir do día seguinte ao da publicación deste anuncio no Boletín Oficial da Provincia de Pontevedra. O período de contratación será desde a data de formalización do contrato de traballo ata o 14 de setembro de 2021. As bases estarán expostas no Taboleiro de Anuncios e na sede electrónica do Concello do Grove (https://concellodogrove.sedelectronica. gal/info.0). O alcalde, José Antonio Cacabelos Rico. Data e sinatura dixital
IN407A 2021/32-4 UFD DISTRIBUCIÓN ELECTRICIDAD, S. A., SOLICITUDE DE INSTALACIÓN ELÉCTRICA NO CONCELLO DE A CAÑIZA
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 23/04/2021)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 9 de abril de 2021 O xefe territorial P. A. (Decreto 230/2020 do 23 de decembro, DOG nº 5, do 11/01/2021, art.36.3 e 37.1) O xefe do Servizo de Administración Industrial Grazia Geneva Rosety El Abbasi
EXPEDIENTE DE CRÉDITO EXTRAORDINARIO 1/2021
ADMINISTRACIÓN LOCAL — Municipal — Meaño (Presupostos e cadros de persoal, 06/05/2021)

Aprobado inicialmente polo Pleno da Corporación, en sesión extraordinaria de data 30 abril de 2021, o expediente de modificación de créditos: créditos extraordinarios 1/2021, financiado con cargo ao remanente líquido de tesourería para gastos xerais, exponse ao público na secretaría-intervención e no Portal de transparencia habilitado na sede electrónica desta mesma plataforma no enderezo hhttps://concellodemeano.sedeelectronica. gal/transparency do Concello de Meaño, ó abeiro do artigo 177 en relación co artigo 169 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, mediante edicto publicado no Boletín Oficial da Provincia de Pontevedra, na páxina web e no Taboleiro de Edictos do Concello por un período de quince días hábiles, contados a partir do día seguinte ao da publicación deste anuncio no BOPP, para que os interesados poidan examina-lo expediente e presenta-las reclamacións ou suxerencias que estimen oportunas. O devandito expediente considerarase definitivamente aprobado de non presentarse reclamacións ao mesmo. Meaño, o alcalde Carlos Vieitez Fernández Documento asinado e datado dixitalmente ao marxe
APROBACIÓN, EXPOSICIÓN AO PÚBLICO E COBRANZA DO PADRÓN DE VADOS E TOLDOS CORRESPONDENTE AO EXERCIZO 2020
ADMINISTRACIÓN LOCAL — Municipal — Cangas (Recadación, 17/11/2021)

A ALCALDÍA-PRESIDENCIA, mediante Resolución de data 10 de novembro de 2021, “Primeiro: Aprobar o Padrón de taxas por aproveitamento especial e utilización privativa do dominio público local, nas modalidades de Entrada de vehículos a través da beirarrúa e Ocupación da vía pública con elementos pechados, toldos e marquesiñas correspondentes ó exercicio 2020. Segundo: Establécese o período voluntario de cobranza entre os días 1 de DECEMBRO de 2021 e 31 de DECEMBRO de 2022. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria Terceiro: Os recibos remitiranse ó domicilio dos suxeitos pasivos mediante correo ordinario. Advírtese que a non recepción do recibo non exonera da obriga de pagamento. En caso de non recepción, destrución ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. Cuarto: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. Quinto: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente.” DOCUMENTO ASINADO ELECTRONICAMENTE
APROBACIÓN DEFINITIVA CRÉDITO EXTRAORDINARIO 1/20
ADMINISTRACIÓN LOCAL — Municipal — Sanxenxo (Presupostos e cadros de persoal, 03/02/2021)

Transcorrido o prazo de exposición pública da modificación de crédito nº 1/20, na modalidade de crédito extraordinario, financiado con cargo ao remanente de tesourería para gastos xerais da entidade local obtido na liquidación de 2019, por importe de 752.718,10 euros, sen presentación de reclamación algunha, de acordo co disposto no artigo 169.1 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, enténdese definitivamente aprobada, procedéndose á súa publicación consonte ao disposto no artigo 169.3 do Real decreto lexislativo 2/2004, antes citado. De tal xeito o resumo por capítulos do orzamento xeral correspondente ao ano 2020 da entidade local, queda do seguinte xeito: Esta modificación poderá operar sobre o exercicio de 2020 antes de peche e liquidación ou sobre o orzamento prorrogado/definitivo da anualidade de 2021, en cuxo caso, deberá verificarse remanente de tesourería suficiente deducido da liquidación de 2020. De conformidade co disposto no artigo 171 do texto refundido da Lei reguladora das facendas locais, contra a aprobación definitiva poderá interpoñerse directamente recurso contencioso-administrativo no prazo de dous meses, contados a partir do día seguinte ao da publicación do presente edito no Boletín oficial da provincia. Sanxenxo, o alcalde Telmo Martín González
APROBACIÓN INICIAL EXPEDIENTE DE MODIFICACIÓN DE CRÉDITO C. E. 01/2021
ADMINISTRACIÓN LOCAL — Municipal — Fornelos de Montes (Presupostos e cadros de persoal, 02/07/2021)

O Pleno desta Corporación, en sesión ordinaria de data 24 de xuño de 2021, aprobou inicialmente o expediente de modificación de crédito C. E. 01/2021 crédito extraordinario financiado con remanente líquido de tesouraría para gastos xerais, por un importe de cento sete mil catrocentos vinte e seis euros (107.426,00 €). En cumprimento do disposto no artigo 169.1, por remisión do 177.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, exponse ao público na Secretaría-Intervención do Concello polo prazo de quince días hábiles, que empezará a contar a partir do día seguinte ao da publicación deste anuncio no Boletín Oficial da Provincia, co fin de que durante este prazo poidan formularse as reclamacións que se consideren oportunas. Documento asinado dixitalmente ao marxe. O alcalde Emiliano Lage Rodríguez
APROBACIÓN INICIAL DO PROXECTO DE URBANIZACIÓN DA RÚA GALICIA E EXPOSICIÓN PÚBLICA DA DOCUMENTACIÓN
ADMINISTRACIÓN LOCAL — Municipal — Salvaterra de Miño (Urbanismo e Patrimonio, 04/03/2021)

A Xunta de Goberno local, na súa sesión ordinaria de data 11 de febreiro de 2021 acordou proceder á aprobación inicial do Proxecto de Urbanización da rúa Galicia. Dando cumprimento ó establecido nos artigos 96.3 da Lei 2/2016, do 10 de febreiro, do Solo de Galicia, e 226.2 do Decreto 143/2016, do 22 de setembro, polo que se aproba o Regulamento da Lei 2/2016 ábrese un prazo de información pública por un prazo de un (1) mes contado a partir do seguinte ó da publicación deste anuncio no Boletín Oficial da Provincia. Así mesmo, publicaráse anuncio nun dos xornais de maior difusión na provincia, no Taboleiro de Anuncios e na sede electrónica municipal (https://concellodesalvaterra.sedelectronica. gal/). Durante o citado prazo poderá ser examinado por calquera interesado nas dependencias municipais para que se formulen as alegacións que se estimen pertinentes. O presente anuncio servirá de notificación ós interesados que puidesen resultar descoñecidos, de conformidade co previsto no artigo 44 da Lei 39/2015, do 1 de outubro, do Procedemento Administrativo Común das Administracións Públicas. En Salvaterra de Miño, na data da sinatura dixital A TRIGALES BERGAZ, FRANCO LUCIANO DOCUMENTO ASINADO ELECTRÓNICAMENTE NA MARXE
EXPOSICIÓN PÚBLICA E COBRANZA EN PERÍODO VOLUNTARIO DO PADRÓN DO IVTM E VADOS 2021
ADMINISTRACIÓN LOCAL — Municipal — Grove, O (Recadación, 31/03/2021)

Logo de seren aprobados mediante Resolución da Alcaldía do 23/03/2021 os padróns municipais do imposto de vehículos de tracción mecánica e das taxas de entrada de vehículos e reservas de espazo correspondentes ao exercicio 2021, expóñense ao público, para os efectos de exame e reclamacións, por un período de 15 días, que comezará a contarse a partir do día seguinte en que este anuncio sexa publicado no Boletín Oficial da Provincia. De conformidade co previsto no artigo 12 do Real decreto lexislativo 2/2004, do 5 de marzo, regulador das facendas locais, comunícaselles aos/ás contribuíntes afectados/as que o período voluntario de cobranza dos mencionados padróns será do 01 de abril a 31 de maio do 2021 ambas as dúas datas incluídas, mediante a orde de domiciliación bancaria ou nas oficinas das entidades colaboradoras (na propia oficina bancaria, nos caixeiros automáticos e a través de sede electrónica do concello-pasarela de pagos), empregando os recibos que se enviarán ao domicilio declarado do/da contribuínte por correo ordinario. De non recibir os ditos documentos de pago, deberán solicitar un duplicado nas dependencias da tesourería-recadación do concello do Grove. Para os recibos domiciliados o cargos nas contas bancarias efectuarase a partir do día 03 de maio deste ano. O vencemento do prazo en período voluntario sen ter satisfeita a débeda determinará o comezo do procedemento de constrinximento, a percepción do recargo do 5, 10 ou 20% e os demais conceptos esixibles. O presente anuncio ten carácter de notificación colectiva, ao abeiro do art.102 da vixente Lei xeral tributaria. Contra o acto de aprobación do padrón poderá interporse un recurso de reposición ante o alcalde-presidente no prazo dun mes, que comezará a contarse desde o día seguinte ao do remate do período da súa exposición pública, de conformidade co previsto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O Alcalde, Jose Cacabelos Rico. Documento asinado dixitalmente.
APROBACIÓN DEFINITIVA DO EXPEDIENTE ADMINISTRATIVO 2347/2020 DE MODIFICACIÓN DE CRÉDITO Nº 95/2020 MEDIANTE SUPLEMENTO DE CRÉDITO
ADMINISTRACIÓN LOCAL — Municipal — Guarda, A (Presupostos e cadros de persoal, 26/01/2021)

Expediente: Modificación de crédito nº 95/2020 (Expte. nº 2347/2020). Trámite: Anuncio de aprobación definitiva. O Pleno deste Concello, en sesión ordinaria celebrada o día 27/11/2020, aprobou inicialmente o expediente de modificación de crédito nº 95/2020 mediante SUPLEMENTO DE CRÉDITO por un importe de 192.359,87 euros financiado con cargo a RLTGX, co seguinte detalle por capítulos: Durante o período de exposición ao público (BOPPO nº 239 de 11/12/2020) non se presentaron reclamacións, e de conformidade co establecido polos artigos 169.3 do Texto Refundido da Lei de Facendas Locais (RD Lex.2/2004), así como nos artigos 20.3 e 38.2 do Real Decreto 500/1990, do 20 de abril, faise público e queda elevado a definitivo o devandito acordo de aprobación inicial. Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os efectos oportunos. Na Guarda, O ALCALDE Antonio Lomba Baz Documento asinado electronicamente á marxe.
APROBACIÓN DEFINITIVA DAS TARIFAS DO TRANSPORTE URBANO EN AUTO-TAXI
ADMINISTRACIÓN LOCAL — Municipal — Moaña (Outros documentos, notificacións e informacións públicas, 26/01/2021)

O 24.03.2020, a Alcaldía do Concello de Moaña ditou resolución aprobando o cadro de tarifas de aplicación do servizo de auto-taxi no Concello de Moaña aos efectos de sometelas a información pública e á posterior autorización en materia de prezos por parte da Dirección Xeral de Comercio e Consumo da Vicepresidencia 2ª e Consellería de Economía, Empresa e Innovación da Xunta de Galicia. O edicto de información pública sobre a aprobación das tarifas de taxi no Concello de Moaña e a posta a disposición do expediente ao público, foi publicado no Boletín Oficial da Provincia de Pontevedra do 10.06.2020, e estivo exposto no taboleiro de edictos do Concello durante o período comprendido entre o 10.06.2020 e o 08.07.2020, ámbolos dous incluídos, sen que durante o dito prazo foran presentadas alegacións ao citado expediente. O 29.12.2020, a Dirección Xeral de Comercio e Consumo da Vicepresidencia 2ª e Consellería de Economía, Empresa e Innovación da Xunta de Galicia, visto o informe favorable adoptado pola Comisión de Prezos de Galicia o 28/12/2020, resolveu autorizar a aplicación das tarifas máximas (IVE incluído) solicitadas polo Concello de Moaña para o transporte urbano en auto-taxi. Á vista do exposto, a alcaldesa ditou resolución o 15.01.2021 aprobando definitivamente as tarifas máximas (IVE incluído) para o transporte urbano en auto-taxi para o Concello de Moaña, quedando establecidas da seguinte maneira: A alcaldesa Leticia Santos Paz (Asinado dixitalmente na marxe)
EXPOSICIÓN PÚBLICA DO ACORDO DE APROBACIÓN INICIAL DO EXPEDIENTE DE MODIFICACIÓN DE CRÉDITOS NÚMERO 2/2021
ADMINISTRACIÓN LOCAL — Provincial — Deputación Provincial (Presupostos e cadros de persoal, 31/05/2021)

O Pleno da Deputación Provincial de Pontevedra na sesión ordinaria que tivo lugar o día 28 de maio de 2021, aprobou inicialmente o expediente de modificación de créditos número 2/2021. Este expediente inclúe créditos extraordinarios (EXT.01/21), por importe de 21.284.000,00 euros, suplementos de créditos (SUP.02/21) por importe de 27.237.131,61 euros, e baixas por anulación por importe de 5.420.050,85 euros. De conformidade co establecido no artigo 177, en relación co artigo 169 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais (TRLHL), dito expediente queda exposto ó público por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do citado TRLHL. Durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” as correspondentes memorias xustificativas, informes, e demais documentación do expediente de modificación de créditos número 2/2021. O que se fai público para xeral coñecemento e efectos. O deputado delegado (Delegación efectuada por R. P. nº 2019012988 de data 15-07-2019), Valerija Martin de Vidales Calamardo.—O Secretario, Carlos Cuadrado Romay. Asinado dixitalmente á marxe.
APROBACIÓN INICIAL MODIFICACIÓN ORZAMENTARIA 19/2021
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 14/12/2021)

Por acordo do Pleno de data 09 de decembro de 2021 aprobouse inicialmente o expediente de modificación orzamentaria 19/2021, o que en cumprimento do disposto no artigo 169 do Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, expónse o público por quince días, durante os cales os interesados poderán presentar reclamacións. A modificación entenderase definitivamente aprobada si durante o citado prazo non se presentan reclamacións. Na Illa de Arousa. O Alcalde — Carlos Iglesias Cores.
EXPOSICIÓN PÚBLICA DEFINITIVA DA APROBACIÓN INICIAL DO EXPEDIENTE DE MODIFICACIÓN DE CRÉDITO 7/2021
ADMINISTRACIÓN LOCAL — Municipal — Soutomaior (Presupostos e cadros de persoal, 29/07/2021)

Esgotado o prazo de exposición ao público do expediente de Modificación de Crédito núm.7/2021, dentro do vixente Orzamento Municipal, aprobado polo Pleno desta Corporación en sesión celebrada o día 25/06/2021, cuxo importe ascende á cantidade de 1.370.500,00 euros, sen que se presentara reclamación algunha contra este, considerase definitivamente aprobado, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real Decreto 500/90, do 20 de abril, a que remiten respectivamente os artigos 177.2 daquela e 38.2 deste. E en cumprimento do artigo 169.3 do Real Decreto Lexislativo 2/2004 faise público o resumo por capítulos do presuposto municipal vixente, que unha vez incorporadas as modificacións operadas queda do xeito seguinte: O que se fai público para os oportunos efectos O ALCALDE Documento asinado dixitalmente á marxe
ANUNCIO NOMEAMENTO DE FUNCIONARIOS DE CARREIRA, CATEGORÍA POLICÍA LOCAL
ADMINISTRACIÓN LOCAL — Municipal — Gondomar (Persoal, oposicións, 25/01/2021)

De conformidade co artigo 9.3 da Orde de 31 de maio de 2019 pola que se convoca proceso selectivo para o acceso e ingreso nos corpos da policía local de Galicia, escala básica, categoría de policía, turnos de acceso libre e concurso (DOG.115 DE 19.06.2019) e logo de ver a comunicación da xefa do servizo de formación en Seguridade Pública da Academia Galega de Seguridade Pública polo que os funcionarios en prácticas superaron o curso selectivo, o alcalde ditou a resolución núm: 2020-2.066, con data 03.12.2020, pola que se resolveu nomear como persoal funcionario de carreira, pertencente á categoría da policía local, da escala básica, subescala servizos especiais, clase policía local, grupo C, subgrupo C1 e nivel 18 e con efectos do 01.12.2020, as seguintes persoas: (Documento asinado electrónicamente á marxe)